open-index/open-wikipedia-markdown huggingface dataset:
Karyá (Lárisa)

**Karyá** (; myös transl. *Kariá*) on Kreikan kylä sekä samanniminen Elassónan kunnan kunnallisyksikkö (Δημοτική Ενότητα Καρυάς, *Dimotikí Enótita Karyás*) ja entinen itsenäinen kyläkunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 719 ja varsinaisen Karyán kylän väkiluku 542 (vuonna 2011).

Karyán kylä sijaitsee linnuntietä noin 20 kilometriä koilliseen Elassónan kaupungista ja noin 40 kilometriä pohjoiseen Lárisasta. Karyán kunnallisyksikkö käsittää Elassónan kunnan itäosan. Karyá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Livádin, Ólympoksen, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Karyán kunnallisyksikkö muodostuu seuraavista kyläyhdyskunnista ja asutuksista:

## Lähteet
Disco Deewane

**Disco Deewane** on pakistanilaisen duon Nazia Hassanin ja Zoheb Hassanin ensimmäinen albumi. Se julkaistiin vuonna 1981.

## Kappaleet
# 
# 
# 
# 
# 
# 
# 
# 
# 
# 

## Lähteet
Karyá

**Karyá** (, ”Pähkinäpuu”; myös *Kariá*) voi viitata seuraaviin paikkoihin Kreikassa:

* Karyá, kylä ja Elassónan kunnan kunnallisyksikkö Lárisan alueyksikössä Thessalian alueella
* Karyá, kylä ja Lefkaksen kunnan kunnallisyksikkö Lefkaksen saarella Lefkaksen alueyksikössä Jooniansaarten alueella

## Katso myös

* Karyés, useita paikkoja
Kastaniá (Tríkala)

**Kastaniá** (; virallisesti Δημοτική Ενότητα Καστανιάς, *Dimotikí Enótita Kastaniás*) on yksi Metéoran kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 868 (vuonna 2011).

Kastanián kunnallisyksikkö käsittää alueen Metéoran kunnan keskiosissa. Sen suurin asutus on Kalomoíran kylä. Kastaniá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Chásian, Kleinón, Malakásin, Tymfaían ja Vasilikín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kastanián kunnallisyksikkö muodostuu seuraavista kyläyhdyskunnista ja asutuksista:

## Lähteet
Kastaniá

**Kastaniá** () voi viitata seuraaviin paikkoihin Kreikassa:

* Kastaniá, Metéoran kunnan kunnallisyksikkö ja entinen kunta Tríkalan alueyksikössä Thessalian alueella
* Kastaniá, vuori Peloponnesoksen niemimaalla
* Kastanéa eli Kastaniá, kylä Sámoksen saarella Dytikí Sámoksen kunnassa Pohjois-Egean saarten alueella
Mari Holopainen

**Mari Holopainen** (s. 31. tammikuuta 1981) on suomalainen vihreä poliitikko, joka on toiminut kansanedustajana vuosina 2019–2023 ja uudelleen vuodesta 2026.

Holopainen tuli valituksi eduskuntaan Helsingin vaalipiiristä vuoden 2019 eduskuntavaaleissa. Hän on toiminut Helsingin kaupunginvaltuutettuna vuodesta 2008. 

Holopainen nousi eduskuntaan maaliskuussa 2026 kansanedustaja Pekka Haaviston tultua valituksi Yhdistyneiden kansakuntien pääsihteerin Sudanin erityislähettilääksi.

Koulutukseltaan Holopainen on kauppatieteiden maisteri. Hän on työskennellyt väitöskirjatutkijana Aalto-yliopiston tuotantotalouden laitoksella.

## Politiikka

### Eduskunta
Holopainen valittiin eduskuntaan Helsingin vaalipiiristä vuoden 2019 vaaleissa 7&nbsp;094 äänellä. Hän keräsi kolmanneksi eniten ääniä vihreiden ehdokkaista Helsingissä.

Eduskunnassa Holopainen toimii varsinaisena jäsenenä talousvaliokunnassa ja tulevaisuusvaliokunnassa sekä varajäsenenä valtiovarainvaliokunnassa, suuressa valiokunnassa sekä perustuslakivaliokunnassa. Lisäksi hän on eduskunnan pankkivaltuuston ja kehityspoliittisen toimikunnan jäsen. Holopainen on osallistunut maakuntaverokomitean sekä avoimuus- eli lobbarirekisterin ohjausryhmän työhön.

### Kunnallispolitiikka

Holopainen valittiin vuoden 2008 kunnallisvaaleissa Helsingin kaupunginvaltuustoon 937 äänellä. Vuosien 2009–2012 aikana hän toimi kaupunkisuunnittelulautakunnan jäsenenä. Kunnallisvaaleissa 2012 Holopainen valittiin uudelleen Helsingin kaupunginvaltuustoon 973 äänellä ja vuoden 2017 kuntavaaleissa 2266 äänellä. Hän toimi tarkastuslautakunnan jäsenenä vuosina 2013−2017 sekä kulttuuri- ja vapaa-aikalautakunnan jäsenenä ja nuorisojaoston puheenjohtajana vuosina 2017–2019.

### Maakuntavaltuusto

Holopainen toimi Uudenmaan maakuntavaltuuston jäsenenä vuosina 2009–2012. Vuodesta 2017 lähtien Holopainen on toiminut maakuntavaltuuston puheenjohtajana.

## Ura ja koulutus

Ennen kansanedustajaksi valituksi tulemista Holopainen toimi väitöskirjatutkijana Aalto-yliopistossa tuotantotalouden laitoksella. Hän on julkaissut muun muassa käyttäjälähtöisestä palveluiden kehittämisestä ja työskennellyt vierailevana tutkijana Oxfordin ja Berkeleyn yliopistoissa. Holopainen on koulutukseltaan kauppatieteiden maisteri sekä valtiotieteen ylioppilas talous- ja sosiaalihistoriassa. 

Holopainen toimii useissa luottamustehtävissä, kuten Helsingin Sataman hallituksessa, Suomen Teollisuussijoitus Oy:n Advisory Boardissa, Finnvera Oyj:n hallintoneuvostossa sekä 4H-liiton valtuuskunnassa. Hän on aiemmin ollut myös Helen Oy:n hallituksen jäsen. 

## Lähteet
Kóziakas (kunnallisyksikkö)

**Kóziakas** (; virallisesti Δημοτική Ενότητα Κόζιακα, *Dimotikí Enótita Kóziaka*) on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2&nbsp;123 (vuonna 2011).

Kóziakaksen kunnallisyksikkö käsittää alueen Tríkalan kunnan länsiosissa. Se on saanut nimensä seudun Kóziakas-vuoresta. Kunnallisyksikön suurin asutus on Gorgogýrin kylä. Kóziakas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kallídendron, Megála Kalývian, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kóziakaksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Krannónas

**Krannónas** (; ) on Kreikan kylä sekä samanniminen Kilelérin kunnan kunnallisyksikkö (Δημοτική Ενότητα Κραννώνος/Κραννώνα, *Dimotikí Enótita Krannónos/Krannóna*) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2&nbsp;289 ja varsinaisen Krannónaksen kylän väkiluku 109 (vuonna 2011).

Krannónaksen kylä sijaitsee linnuntietä noin 16 kilometriä lounaaseen Lárisasta. Se on saanut nimensä antiikin ajan Krannonin kaupungista. Krannónaksen kunnallisyksikkö käsittää Kilelérin kunnan länsiosan. Kunnallisyksikön suurin asutus on Ágioi Anárgyroin kylä. Krannónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilelérin kuntaan yhdessä Arménion, Níkaian ja Platýkampoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Krannónaksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Kallifóni

**Kallifóni** (; myös *Kallífono*, Καλλίφωνο; *Kallifónio*, Καλλιφώνιο; ) on Kreikan kylä sekä samanniminen Kardítsan kunnan kunnallisyksikkö (Δημοτική Ενότητα Καλλιφώνου/Καλλιφωνίου, *Dimotikí Enótita Kallifónou/Kallifoníou*) ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 2&nbsp;501 ja varsinaisen Kallifónin kylän väkiluku 1&nbsp;017 (vuonna 2011).

Kallifónin kylä sijaitsee linnuntietä noin 10 kilometriä eteläkaakkoon Kardítsan kaupungista. Kallifónin kunnallisyksikkö käsittää Kardítsan kunnan kaakkoisosan. Kallifóni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Itamóksen, Kámpoksen ja Mitrópolin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kallifónin kunnallisyksikkö muodostuu seuraavista kyläyhdyskunnista ja asutuksista:

## Lähteet
Livádi (Lárisa)

**Livádi** () on Kreikan kaupunki sekä samanniminen Elassónan kunnan kunnallisyksikkö (Δημοτική Ενότητα Λιβαδίου, *Dimotikí Enótita Livadíou*) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2&nbsp;674 ja varsinaisen Livádin kaupungin väkiluku 2&nbsp;244 (vuonna 2011).

Livádin pieni kaupunki sijaitsee linnuntietä noin 26 kilometriä pohjoiseen Elassónan kaupungista ja noin 60 kilometriä pohjoisluoteeseen Lárisasta. Livádin kunnallisyksikkö käsittää Elassónan kunnan pohjoisosan. Livádi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Ólympoksen, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Livádin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Malakási

**Malakási** (, ) on Kreikan kylä sekä samanniminen Metéoran kunnan kunnallisyksikkö (Δημοτική Ενότητα Μαλακασίου, *Dimotikí Enótita Malakasíou*) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 1&nbsp;000 ja varsinaisen Malakásin kylän väkiluku 138 (vuonna 2011).

Malakásin kylä sijaitsee linnuntietä noin 48 kilometriä luoteeseen Tríkalasta. Malakásin kunnallisyksikkö käsittää alueen Metéoran kunnan luoteisosassa. Malakási oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Chásian, Kastanián, Kleinón, Tymfaían ja Vasilikín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Malakásin kunnallisyksikkö muodostuu seuraavista kyläyhdyskunnista ja asutuksista:

## Lähteet
Megála Kalývia

**Megála Kalývia** (; myös *Megála Kalívia*) on Kreikan kylä sekä samanniminen Tríkalan kunnan kunnallisyksikkö (Δημοτική Ενότητα Μεγάλων Καλυβιών, *Dimotikí Enótita Megálon Kalyvión*) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 2&nbsp;798 ja varsinaisen Megála Kalývian kylän väkiluku 1&nbsp;849 (vuonna 2011).

Megála Kalývian kylä sijaitsee linnuntietä noin seitsemän kilometriä etelään Tríkalan kaupungista. Megála Kalývian kunnallisyksikkö käsittää Tríkalan kunnan eteläosan. Megála Kalývia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kallídendron, Kóziakaksen, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Megála Kalývian kunnallisyksikkö muodostuu seuraavista kyläyhdyskunnista ja asutuksista:

## Lähteet
Menelaḯda

**Menelaḯda** (; virallisesti Δημοτική Ενότητα Μενελαΐδας, *Dimotikí Enótita Menelaḯdas*) on yksi Sofádesin kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 1&nbsp;850 (vuonna 2011).

Menelaḯdan kunnallisyksikkö käsittää alueita Sofádesin kunnan eteläosissa. Sen suurin asutus on Kédroksen kylä. Menelaḯda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sofádesin kuntaan yhdessä Árnin, Rentínan ja Tamásion kanssa, jolloin se muuttui uuden kunnan kunnallisyksiköksi.

## Kunnallisyksikön osat

Menelaḯdan kunnallisyksikkö muodostuu seuraavista kyläyhdyskunnista ja asutuksista:

## Lähteet
Miliés

**Miliés** (, ) on Kreikan kylä sekä samanniminen Nótio Pílion kunnan kunnallisyksikkö (Δημοτική Ενότητα Μηλεών, *Dimotikí Enótita Mileón*) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 3&nbsp;085 ja varsinaisen Miliésin kylän väkiluku 640 (vuonna 2011).

Miliésin kylä sijaitsee Pílion niemimaalla linnuntietä noin 19 kilometriä itään Vóloksesta. Miliésin kunnallisyksikkö käsittää Nótio Pílion kunnan luoteisosan Pagasitikóslahden rannalla. Miliés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótio Pílion kunnaksi yhdessä Aféteen, Argalastín, Sipiádan ja Tríkerin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Miliésin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Boston Manorin metroasema

**Boston Manorin metroasema** on Lontoon metron Piccadilly Linellä oleva metroasema. Se sijaitsee Oyster-vyöhykkeellä 4.

Asema on avattu alun perin 1. toukokuuta 1883 Metropolitan District Railwayn toimesta.

## Lähteet

## Aiheesta muualla
Mourési

**Mourési** () on Kreikan kylä sekä samanniminen Zagorá-Mourésin kunnan kunnallisyksikkö (Δημοτική Ενότητα Μουρεσίου, *Dimotikí Enótita Mouresíou*) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 2&nbsp;475 ja varsinaisen Mourésin kylän väkiluku 485 (vuonna 2011).

Mourésin kylä sijaitsee Pílion niemimaalla linnuntietä noin 20 kilometriä itäkoilliseen Vóloksesta ja vajaan kilometrin sisämaahan niemimaan itärannikosta eli Egeanmeren rannasta. Mourésin kunnallisyksikkö käsittää Zagorá-Mourésin kunnan eteläosan. Mourési oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zagorá-Mourésin kunnaksi yhdessä Zagorán kanssa, jolloin se muuttui uuden kunnan kunnallisyksiköksi.

## Kunnallisyksikön osat

Mourésin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Kirovo-Tšepetsk

**Kirovo-Tšepetsk** () on kaupunki Kirovin alueella Venäjällä. Kaupunki on perustettu 1400-luvun puolivälissä. Se sai kaupungin statuksen vuonna 1955.

## Väestö
Vuonna 1989 kaupungissa asui 92&nbsp;382, 90&nbsp;303 vuonna 2002 ja vuonna 2010 enää 80&nbsp;921 asukasta. Kirovo-Tšepetskin väkiluku vuonna 2018 oli arvioiden mukaan vain 72&nbsp;071, joka on yli 10&nbsp;000 asukasta vähemmän kuin vuonna 1989.

## Kuuluisia ihmisiä
Kirovo-Tšepetskissä ovat syntyneet muuan muassa jääkiekkoilijat Vladimir Myškin ja Aleksandr Maltsev.

## Lähteet

## Aiheesta muualla
Ristiinleikkaus

**Ristiinleikkaus** tai **vuorottaisleikkaus** on elokuvatekniikka, jossa kaksi tai useampi eri paikassa tapahtuvaa kohtausta tai jaksoa liitetään toisiinsa. Näin saadaan luotua tunne rinnakkaisista tapahtumista. Tällaista leikkausta käytetään esimerkiksi takaa-ajokohtauksessa jännityksen nostamiseksi tai kahden erilaisen kohtauksen vertailemiseen.

## Historiaa ja esimerkkejä
Ristiinleikkaus juontaa juurensa jo varhaiselokuvan aikaan. Yksi ensimmäisistä esimerkeistä löytyy Edwin S. Porterin elokuvasta *[[Suuri junaryöstö (vuoden 1903 elokuva)|Suuri junaryöstö]]* (1903), jossa ristiinleikataan esimerkiksi junarosvojen ja sidotun lennättimenhoitajan välillä, osoittaen että tapahtumat tapahtuvat samanaikaisesti. Näin elokuva luo jännitystä yhdistämällä eri tapahtumia yhteen.

Toinen varhainen esimerkki on D. W. Griffithin lyhytelokuva *A Corner in Wheat*, jossa leikataan ristiin kolmen eri henkilön näkökulman välillä: viljelijän, leipurin ja "Vehnäkuninkaan". Kun Vehnäkuningas käyttää valtaansa nostaakseen jauhojen hintaa, alkaa ristiinleikattu kerronta korostaa, miten yksi päätös vaikuttaa kaikkiin kolmeen eri osapuoleen. Tämä rakentaa draamaa ja laajentaa katsojan ymmärrystä tapahtumien seurauksista.

Uudemmasta elokuvasta *[[Rogue One: A Star Wars Story]]* löytyy esimerkki ristiinleikkauksesta elokuvan loppukohtauksessa, jossa leikataan Jyn Erson ja Cassian Andorin, Orson Krennicin ja Kuolemantähden insinöörien välillä. Ristiinleikkaus näyttää tapahtuman laajan vaikutuksen ja samalla yksittäisten hahmojen kohtalot. Tunnettu esimerkki löytyy myös Christopher Nolanin elokuvasta *[[Inception]]*, jossa eri unikerrosten tapahtumat leikataan yhteen luoden vahvan kerronnallisen ja visuaalisen vaikutelman.

## Lähteet
Li Dongmei

**Li Dongmei** (, s. 6. marraskuuta 1969 Changchun) on kiinalainen kilpauransa päättänyt koripalloilija.

Li saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Atlantan kesäolympialaisissa 1996 ja Malesian MM-kilpailuissa 1990.

## Lähteet
* Li Dongmei Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Frankie Miller

**Francis John “Frankie“ Miller** (s. 2. marraskuuta 1949 Glasgow, Skotlanti) on skotlantilainen rocklaulaja-lauluntekijä. Hänen musiikkinsa on tyyliltään pub rockia, rhythm and bluesia ja soulia.

## Ura
Frankie Miller syntyi 2. marraskuuta 1949 Glasgow’ssa Skotlannissa. Hän alkoi laulaa paikallisissa yhtyeissä vuonna 1967 ja otti vaikutteita amerikkalaisilta soul-laulajilta. Muutamaa vuotta myöhemmin hän muutti Lontooseen. Siellä Procol Harumin entinen kitaristi Robin Trower otti Millerin vuonna 1971 uuteen yhtyeeseensä nimeltä Jude.

Jude hajosi vuonna 1972 ja Miller jatkoi uraansa pub rock -laulajana. Chrysalis julkaisi hänen esikoisalbuminsa *Once in a Blue Moon* vuonna 1972. Millerin taustalla soitti Brinsley Schwarz -yhtye. Millerin toisen sooloalbumin *High Life* (1973) tuotti tunnettu neworleansilainen tuottaja Allen Toussaint. Palattuaan Englantiin Miller kokosi taustayhtyeen, joka sai nimekseen Frankie Miller Band. Tämä kokoonpano soitti Millerin taustalla hänen kolmannella albumillaan *The Rock* (1975). Millerin seuraava taustayhtye sai nimekseen Full House, ja se soitti Millerin seuraavalla albumilla *Full House* (1977).

Millerin ensimmäinen top 30 -singlehitti Britanniassa oli “Be Good to Yourself” albumilta *Double Trouble* (1978). Samana vuonna single “Darlin’” nousi Britannian top-10:een. Millerin kuudes albumi *Falling in Love* julkaistiin vuonna 1979. Seuraavalla vuosikymmenellä Miller julkaisi albumit *Easy Money* (1980), *Standing on the Edge* (1982) ja *Dancing in the Rain* (1986).

Miller sai vuonna 1994 aivoverenvuodon, joka vei hänet koomaan viideksi kuukaudeksi. Miller toipui niin hyvin että pystyi jälleen kirjoittamaan lauluja, mutta hän ei ole julkaissut enää uusia studioalbumeja.

## Diskografia
### Studioalbumit
* *Once in a Blue Moon* (1973)
* *High Life* (1974)
* *The Rock* (1975)
* *Full House* (1977)
* *Double Trouble* (1978)
* *Falling in Love* (1979) (Yhdysvalloissa *A Perfect Fit*)
* *Easy Money* (1980)
* *Standing on the Edge* (1982)
* *Dancing in the Rain* (1985)
* *Long Way Home* (2006, ennen sairastumista äänitetystä materiaalista)
* *Frankie Miller's Double Take* (2016, ennen sairastumista äänitetystä materiaalista)

### Livealbumit
* *BBC Radio 1 Live in Concert* (1994)

## Lähteet
Åsa Ringbom

**Åsa Margareta Ringbom** (o.s. Nikander; s. 16. syyskuuta 1945 Helsinki) on suomalainen filosofian tohtori ja Åbo Akademin taidehistorian emeritaprofessori.

Nikander kirjoitti ylioppilaaksi Paraisten ruotsinkielisestä yhteiskoulusta (Pargas sv. samsk. 1964). Vuonna 1965 hän solmi avioliiton kielitieteilijä Håkan Ringbomin (1936–2015) kanssa. Åsa Ringbom valmistui Åbo Akademista taidehistorian oppiaineesta maisteriksi 1981 ja tohtoriksi 1988. Hänen ruotsinkielinen väitöskirjansa *Societetshusen i Storfurstendömet Finland* (1988) palkittiin Vuoden tiedekirjana (1990).

Ringbom on työskennellyt muun muassa Åbo Akademin taiteentutkimuksen amanuenssina (1981–1990), josta ajasta hän oli Suomen Akatemian vanhempi tutkija (1990–1997) ja Åbo Akademin virkaatekevä taidehistorian professori (1988-1990). Hän oli Ahvenanmaan kirkkoihin keskittyneen Ålandskyrkor-hankkeen johtaja (1990–2010), josta vuosina 1997-2010 puoleksi Ahvenanmaan ammattikorkeakoulun rahoittamana professorina. Hän toimi International Mortar Dating -hankkeen johtajana vuodesta 1997. Hankkeessa kehitettiin esimerkiksi menetelmiä kalkkikivikirkkojen rakenteiden ajoittamiseksi. Hän vieraili Louisvillen yliopistossa (Allen R. Hite Art Institute) taidehistorian professorina (1996). Åbo Akademin puoleksi rahoittama taidehistorian professori hän oli vuosina 1997–2010 (aiheenaan keskiajan taide ja yleinen arkkitehtuuri).  

Ringbomin tutkimusaiheita ovat muun muassa arkkitehtuuri, taidehistoria, kirkkoarkeologia, keskiaika ja keskiaika Roomassa.
 
Ringbom on ollut Suomen Tiedeseuran jäsen vuodesta 2003. Ringbomin saamiin tunnustuksiin kuuluvat myös esimerkiksi Höijerska pris (1989), Per Brahen palkinto (1993),  ja Ålandsbankenin kulttuuripalkinto (2015).

## Julkaisuja

* Sixten Ringbom (text) & Åsa Ringbom (katalog): *Akademiska gårdar : arkitektur och miljöer kring Åbo Akademi*. Åbo Akademi, Åbo. .
*  - Teos palkittiin Vuoden tiedekirjana 1990.
* Ålands kyrkor I-III: 
:* Åsa Ringbom & Christina Remmer: *Hammarland och Eckerö*. Ålands kyrkor, vol. I. Ålands landskapsstyrelse, museibyrån, Mariehamn, 1995. .
:* Åsa Ringbom & Christina Remmer: *Saltvik*. Ålands kyrkor, vol. II. Ålands landskapsstyrelse, museibyrån, Mariehamn, 2000. .
:* Åsa Ringbom & Christina Remmer: *Sund och Vårdö*. Ålands kyrkor, vol. III. Ålands landskapsstyrelse, museibyrån, Mariehamn, 2000. .

* *Åländska kyrkor berättar : nytt ljus på medeltida konst, arkitektur och historia*. Ålands museum, 2010. . . 
* *The voice of the Åland churches: New light on medieval art, architecture and history*. Åland's Museum, 2011. .
* Lars Berggren, Annette Landen, Sixten Ringbom, Åsa Ringbom & Katarina Andersson: *Väggarna talar : Åbo Akademis byggnader under hundra år*. Åbo Akademis förlag, 2017. .

## Lähteet

## Aiheesta muualla
* Åsa Ringbomin Google Scholar-profiili 
* Åsa Ringbomin julkaisuja ÅA:n Arthur-tietokannassa  (abo.fi)
* Kyrkor.ax - A website with history and research on the Åland churches  (kyrkor.ax)
*  Saltviksfynden förväntade menar professor Åsa Ringbom (23.5.2014, päivitetty 20.9.2016; sisältää linkin radiohaastatteluun)  (alandsradio.ax)
Murazzano (juusto)

**Murazzano** on italialainen lampaanmaitojuusto.

Nimensä mukaisesti juusto on peräisin Murazzanon kaupungista Italian Piemonten Alta Langan alueella. Lampaanmaitojuustoa tiedetään valmistetun alueella jo pitkään. Plinius vanhempi mainitsee kelttien valmistaneen juustoa teoksessaan *[[Naturalis historia]]*. Historiallisen juuston yhteys nykyisenkaltaiseen Murazzano-juustoon ei ole kuitenkaan näyttöä. Joka tapauksessa alueen naisten oli tapana mkyydä juustonsa Murazzanon torilla, josta juustoa päätyi edelleen esimerkiksi Torinoon. Nykyisin juustolla on EU:n suojattu alkuperäsnimitys.

Murazzano-juustoa valmistetaan nykyisesti suojatun alkuperäisnimityksen mukaisesti yhteensä noin viidelläkymmenellä paikkakunnalla Piemontessa. Juuston valmistukseen käytetään *Pecora delle Langhe*-nimistä lammasrotua, joka on nykyisin uhanalainen. Juustoa valmistettaessa juustomassa leikellään pieniksi kappaleiksi ja kuivatetaan *fascelle*-nimisissä muoteissa. Vuorokauden jälkeen juusto suolataan ja se kypsyy vielä 4–10 päivää.

Valmis juusto on 10–15 cmleveä ja 3–4 cm korkea litteä juustokiekko. Tuoreeltaan juustolla ei ole lainkaan kuorta, mutta ajan kuluessa sille mkuodostuu kellertävä kalvo. Juusto on sisältään valkoista ja pehmeää. Maku on aluksi makea muuttuuen suolaisemmaksi ja voimakkaammaksi juuston vanhetessa.

## Lähteet
Dmitri Stukalov

**Dmitri Stukalov** (2. toukokuuta 1951 Leningrad) on entinen venäläinen yleisurheilija, joka kilpaili 400 metrin aitajuoksussa. Hän edusti aktiiviaikoinaan Neuvostoliittoa ja seuratasolla Leningradin Dynamoa.

Stukalov aloitti kansainvälisen kilpailu-uransa vuoden 1968 nuorten EM-kisoissa, joissa hän saavutti pronssia. Kahden vuoden kuluttua, kesällä 1970, Stukalov voitti alle 20-vuotiaiden Euroopan mestaruuden ja saavutti vuoden 1970 kesäuniversiadeissa pronssia. Seuraavan vuoden Helsingin EM-kisoissa tuli myös pronssia Ranskan Jean-Claude Nalletin ja DDR:n Christian Rudolphin takana.

Stukalov voitti Neuvostoliiton mestaruuden kesällä 1973 ja samana vuonna universiadimestaruuden. Vuoden 1974 EM-kisoissa Roomassa hän ei pystynyt uusimaan mitaliasijoitusta, vaan jäi viidenneksi. Tähän aikaan paras Neuvostoliiton edustaja oli valkovenäläinen Jevgeni Gavrilenko. Niinpä Stukalov ei saavuttanut enää Neuvostoliiton mestaruutta, vaan sijoittui vuosina 1975-79 viisi kertaa hopealle. Vuoden 1976 Montrealin olympialaisista tuli Stukaloville ainoa olympiaedustus. Kisoissa hän eteni aina välieriin sijoittuen erässään viidenneksi. Lisäksi hän oli mukana Neuvostoliiton 4 x 400 metrin viestijoukkueessa, joka jäi kuitenkin alkueriin. Vuoden 1978 EM-kisoissa Stukalov saavutti parhaan kansainvälisen sijoituksensa sijoittuessaan kauden parhaallaan hopealle Länsi-Saksan Harald Schmidin voittaessa ja maanmies Vasili Arhipenkon sijoittuessa pronssille.

## Henkilökohtaiset ennätykset

*Lähde: IAAF* 

* 400 m	        47,18 (1976)
* 400 m aidat	49,58 (1976)

## Lähteet
Slovakian presidentinvaalit 2019

**Slovakian presidentinvaalien 2019** ensimmäinen kierros järjestettiin Slovakiassa 16. maaliskuuta, ja toinen kierros 30. maaliskuuta 2019. Istuva presidentti Andrej Kiska ei pyrkinyt toiselle kaudelle. Vaalien ensimmäisellä kierroksella oli 15 ehdokasta. Toiselle kierrokselle etenivät kaksi eniten ääniä saanutta ehdokasta: Progressiivinen Slovakia -puolueen Zuzana Čaputová ja Smer-SD-puolueelta tukea saanut, mutta sitoutumattomana ehdolle asettunut Maroš Šefčovič.

Čaputová valittiin presidentiksi 58,4 prosentin ääniosuudella, Šefčovičin saadessa 41,6 prosenttia äänistä. Čaputovásta tulee maansa kaikkein nuorin, ja ensimmäinen naispuolinen, presidentti astuessaan virkaan 15. kesäkuuta 2019.

## Äänestämininen
Vaalien ensimmäisellä kierroksella äänioikeuttaan käytti 2 158 859 slovakkia, mikä oli 48,74 prosenttia kaikista äänioikeutetuista. Toisella kierroksella äänestysaktiivisuus laski 41,79 prosenttiin, kun 1 847 417 ihmistä äänesti.

## Ehdokkaat

## Lähteet
* Slovakian tilastokeskus  

### Viitteet
Zheng Xiulin

**Zheng Xiulin** (, s. 21. heinäkuuta 1966 Shenyang) on kiinalainen kilpauransa päättänyt koripalloilija.

Zheng saavutti Kiinan naisten maajoukkueessa olympiahopeaa Barcelonassa 1992. Lisäksi hän kuului maajoukkueen kokoonpanoon muun muassa Malesian MM-kilpailuissa 1990.

## Lähteet
* Profiili  cnki.com.cn 

### Viitteet

## Aiheesta muualla
* Profiili Olympic.org 
* Profiili FIBA Archive 
* Profiili FIBA Archive
Goldman-ympäristöpalkinto

**Goldman-ympäristöpalkinto** on Goldman-säätiön myöntämä palkinto. Se jaetaan vuosittain kuuden eri mantereen ympäristöaktivistille. Palkintoa kutsutaan toisinaan englanniksi lempinimellä *Green Nobel* eli "vihreä Nobel". Palkinto sisältää rahallisen tunnustuksen, joka oli vuonna 2019 suuruudeltaan 200&nbsp;000 Yhdysvaltain dollaria.

Palkinto perustettiin vuonna 1989 ja jaettiin ensimmäisen kerran vuonna 1990. Vuoden 2024 palkitut olivat Sinegugu Zukulu ja Nonhle Mbuthuma Afrikasta, Alok Shukla Aasiasta, Teresa Vicente Euroopasta, Murrawah Maroochy Johnson Australiasta, Andrea Vidaurre Pohjois-Amerikasta sekä Marcel Gomes Etelä- ja Keski-Amerikasta.

Kalastaja ja maantieteilijä Tero Mustonen sai vuonna 2023 ensimmäisenä suomalaisena palkinnon.

## Lähteet

## Aiheesta muualla
* Palkinnon verkkosivut
Liaoningosaurus

**Liaoningosaurus** (nimen merkitys: ”Liaoningin lisko”) on sukupuuttoon kuollut panssariselkiin kuuluva dinosaurussuku, joka eli varhaisliitukauden Barrême- ja Apt-vaiheilla. Ainoa kuvattu laji on *Liaoningosaurus paradoxus*, ja sen fossiileja on löydetty Liaoningin maakunnasta Koillis-Kiinasta.

*Liaoningosauruksen* tunnetut jäänteet kuuluvat kahdelle hyvin pienelle poikaselle. Näistä holotyyppiyksilö on lähes täydellinen, noin 34 senttiä pitkä luuranko, joka kuvattiin vuonna 2001. *Liaoningosaurus* on merkittävä löytö, sillä panssariselkien poikasten jäänteet ovat hyvin harvinaisia. Luurankojen perusteella on kuitenkin vaikea päätellä, miltä eläin on täysikasvuisena näyttänyt. *Liaoningosauruksen* vatsa ja lantio olivat hyvin leveät, ja vatsaa peitti suuri luulaatta, jollaista ei ole tavattu millään muulla dinosauruslajilla. Sen sijaan selkäpuolella sillä oli panssaria vain niskassa. Kallo oli raskaasti panssaroitu ja pitkänomainen. Jaloissa oli suuret kynnet.

Yleensä kaikkia panssariselkiä on pidetty kasvinsyöjinä, mutta *Liaoningosauruksen* vatsasta löytyneiden jäänteiden perusteella sen ravintoon on saattanut kuulua myös kalaa. *Liaoningosauruksen* elinympäristöä olivat luultavasti vesistöiset metsät. Talvet olivat alueella viileät, ja lunta oli jonkun verran.

## Lähteet
Han Ying

**Han Ying** (s. 29. huhtikuuta 1983) on saksalainen, kiinalaissyntyinen pöytätennispelaaja, joka on saavuttanut olympiahopeaa ja voittanut kolme Euroopan-mestaruutta joukkuekilpailussa. Kaksinpelissä ja nelinpelissä hän on yltänyt EM-pronssille.

Han syntyi Kiinassa ja sai Saksan kansalaisuuden vuoden 2010 tienoilla. Hän voitti Schwechatin EM-kilpailuissa 2013 kultaa joukkuekilpailussa ja saavutti pronssia kaksinpelissä. Vuonna 2014 joukkueiden Euroopan-mestaruuksista kilpailtiin Lissabonissa ja Han kuului Saksan kultamitalijoukkueeseen. Jekaterinburgin EM-kilpailuissa 2015 Han voitti kolmannen kerran kultaa joukkuekilpailussa ja saavutti Irene Ivancanin parina pronssia nelinpelissä. 

Rio de Janeiron olympialaissa 2016 Han saavutti hopeaa joukkuekilpailussa kultamitalien mennessä Kiinaan. Kaksinpelissä hän hävisi puolivälierissä Kiinan Ding Ningille. Luxemburgin EM-kilpailuissa 2017 Han saavutti joukkuekilpailussa hopeaa Romanian viedessä voiton.

Han on maailmanrankingissa sijoittunut parhaimmillaan seitsemänneksi elo-lokakuussa 2016 sekä tammi- ja huhtikuussa 2017.

## Lähteet
Kamma Rahbek

**Karen Margrethe ”Kamma” Rahbek** (o.s. **Heger**, 19. syyskuuta 1775 Kööpenhamina – 21. tammikuuta 1829 Frederiksberg) oli tanskalainen kirjallisuussalongin pitäjä. Hän kävi laajaa kirjeenvaihtoa tanskalaisten kulttuurivaikuttajien kanssa.

Rahbekin isä oli hovioikeuden asessori Hans Heger. Kammalla oli useita sisaruksia, muun muassa kirjastonhoitaja Carl Heger ja näyttelijä ja kirjailija Stephan Heger. Kutsumanimi *Kamma* oli lähtöisin hänen pikkusisareltaan Christianelta, joka kutsui lapsena Karen Margarethea sillä nimellä. Kamma Heger oli nuoresta lähtien kiinnostunut monista asioista ja lisäksi lahjakas. Hän osasi jo kymmenvuotiaana englantia ja otti piirustustunteja nuorelta Bertel Thorvaldsenilta. Kamma Hegerin uskonnollisuus oli peräisin "superintendentti" Jacob Georg Christian Adlerilta, ja myöhemmin häneen vaikutti suuresti piispa Jakob Peter Mynster.

Vuonna 1798 Kamma Heger avioitui kirjailija Knud Lyne Rahbekin kanssa. Viiden vuoden kuluttua avioitumisestaan he ostivat Kööpenhaminan esikaupungista Frederiksbergista talon nimeltä ”Bakkehuset”, joka on nykyään museona. Rahbekit järjestivät kotonaan säännöllisesti iltajuhlia, joihin osallistuivat muun muassa Kamma Rahbekin sisaren mies Adam Oehlenschläger, Jens Baggesen, Sophie Ørsted, Poul Martin Møller, Nikolai Frederik Severin Grundtvig, Bernhard Severin Ingemann, Hans Christian Andersen ja Peter Oluf Brøndsted. Vuosien 1802 ja 1804 välillä heidän luonaan asui tuolloin kymmenvuotias Johan Ludvig Heiberg, jonka vanhemmat asuivat erillään.

Englantilaisten vallatessa Tanskan vuonna 1807 Bakkehuset oli jätettävä vähäksi aikaa. Vuodesta 1813 lähtien Rahbekien ystäviin kuuluivat Christian Molbech ja Erich Christian Werlauff, joista jälkimmäisen kanssa käyty kirjeenvaihto käsittää yli 300 kirjettä. Vuodesta 1815 Rahbekit kävivät kirjeenvaihtoa erityisesti Adolph Engelbert Boyen kanssa. Vuosina 1823–1824 Bakkehusetin vieraana oli Poul Martin Møller, jota Kamma Rahbek kutsui ”pojistaan rakkaimmaksi ja loistavimmaksi”.

Kamma Rahbek kärsi sydänvaivoista, joutui vuoteenomaksi vuonna 1828 ja kuoli vuonna 1829. Hänen miehensä Knud Lyne Rahbek menetti elämänhalunsa ja kuoli 70-vuotiaana vuonna 1830.

## Lähteet
Shan Xiaona

**Shan Xiaona** (s. 18. tammikuuta 1983) on saksalainen, kiinalaissyntyinen pöytätennispelaaja, joka on saavuttanut olympiahopeaa ja voittanut kolme Euroopan-mestaruutta joukkuekilpailussa. Kaksinpelissä hän on yltänyt kerran ja nelinpelissä kahdesti EM-hopealle.

Shan syntyi Kiinassa ja sai Saksan kansalaisuuden vuoden 2010 tienoilla. Hän voitti Schwechatin EM-kilpailuissa 2013 kultaa joukkuekilpailussa sekä saavutti hopeaa kaksinpelissä ja Zhenqi Barthelin parina nelinpelissä. Vuonna 2014 joukkueiden Euroopan-mestaruuksista kilpailtiin Lissabonissa ja Shan kuului Saksan kultamitalijoukkueeseen. Jekaterinburgin EM-kilpailuissa 2015 Shan voitti kolmannen kerran kultaa joukkuekilpailussa.

Rio de Janeiron olympialaissa 2016 Shan saavutti hopeaa joukkuekilpailussa kultamitalien mennessä Kiinaan. Budapestin EM-kilpailuissa 2016 hän saavutti nelinpelissä Petrissa Soljan parina hopeaa heidän hävittyään loppuottelussa toiselle saksalaisparille. Luxemburgin EM-kilpailuissa 2017 Shan saavutti joukkuekilpailussa hopeaa Romanian viedessä voiton.

Shan on maailmanrankingissa sijoittunut parhaimmillaan 12:nneksi maaliskuussa 2017.

## Lähteet
Petrissa Solja

**Petrissa Solja** (s. 11. maaliskuuta 1994) on saksalainen pöytätennispelaaja, joka on saavuttanut olympiahopeaa ja MM-pronssia sekä voittanut neljä Euroopan-mestaruutta.

Solja nousi arvokisamitaleille Schwechatin EM-kilpailuissa 2013 voittamalla kultaa nelinpelissä Sabine Winterin parina sekä joukkuekilpailussa Wu Jiaduon, Han Yingin, Shan Xiaonan ja Kristin Langin kanssa. Vuonna 2014 joukkueiden Euroopan-mestaruuksista kilpailtiin Lissabonissa ja Solja kuului Saksan kultamitalijoukkueeseen. Jekaterinburgin EM-kilpailuissa 2015 hän voitti kolmannen kerran kultaa joukkuekilpailussa.

Rio de Janeiron olympialaissa 2016 Solja saavutti hopeaa joukkuekilpailussa kultamitalien mennessä Kiinaan. Kaksinpelissä hän hävisi ensimmäisen ottelunsa Pohjois-Korean Ri Myong-Sunille. Budapestin EM-kilpailuissa 2016 Solja saavutti parinsa Shan Xiaonan kanssa hopeaa nelinpelissä heidän hävittyään loppuottelussa toiselle saksalaisparille. Düsseldorfin maailmanmestaruuskilpailuissa 2017 Solja saavutti sekanelinpelissä pronssia kiinalaisen parinsa Fang Bon kanssa. Budapestin MM-kilpailuissa 2019 hän saavutti sekanelinpelissä pronssia parinaan maanmiehensä Patrick Franziska.

Solja on maailmanrankingissa sijoittunut parhaimmillaan 13:nneksi maalis-, huhti- ja kesäkuussa 2016 sekä maaliskuussa 2017.

## Lähteet
Sebastian Bieniek

**Sebastian Bieniek** (1975 Czarnowasy, Puola – 9. helmikuuta 2022) oli saksalainen taiteilija, elokuvaohjaaja ja kirjailija. Hänen taiteenaloihinsa kuuluivat maalaus, valokuvaus, esitys, kuvanveistoveisto, kirjoittaminen ja video. Häntä luonnehdittiin kiinnostavaksi uudeksi tulokkaaksi Berliinin nykytaiteen piireissä. Hänen teoksiaan ovat muun muassa Bieniek-Face, Bieniek-Hand, Bieniek-Text, Bieniek-Paint, Bieniek-Body ja Bieniek-Set. Bieniekin epäillään panneen internetissä liikkeelle monia salaliittoteorioita ja perustaneen Qanon-liikkeen seuraajia houkuttelevan disinformaatiota levittävän verkoston Sabmykin. Bieniekin kuoli keuhkoverenvuotoon yllättäen 9. helmikuuta 2022.

## Elämäkerta
Bieniek muutti Puolasta vuonna 1989 Saksaan. 1996–2001 hän opiskeli taidetta ja elokuvaohjausta Berliinissä.

## Kirja
* 2011: *Realfake*. Berlynas, 

## Filmografia
* 2002: *Zero*
* 2004: *Sand*
* 2005: *Sugar*
* 2007: *The Gamblers*
* 2008: *Silvester Home Run*

## Lähteet

## Aiheesta muualla

* Sebastian Bieniek kotisivu .
Unaco

**Unaco** eli **UNACO**, the **U**nited **N**ations **A**nti-**C**rime **O**rganization, on kuvitteellinen Yhdistyneiden kansakuntien (YK) alainen järjestö, jonka ideoi Alistair MacLean.

Alistair MacLean sai vuonna 1980 elokuvayhtiöltä toimeksiannon tehdä sarjan käsikirjoituksia, joiden pohjalta tehtäisiin elokuvia. Käsikirjoitusten yhdistäväksi tekijäksi MacLean loi YK:n alaisen rikollisuudentorjuntaorganisaation Unacon. MacLean itse ei kirjoittanut tarinoita valmiiksi vaan hahmotteli niille kehyskertomukset, joiden pohjalta muut sitten viimeistelivät ne. Tarinoista kolme muokattiin elokuviksi ja kymmenen kirjoitettiin romaaneiksi. Kahden ensimmäisen tarinan puhtaaksikirjoituksesta vastasivat BBC:n toimittaja John Edwards ja Dennis Frost salanimellä John Dennis. Muutama vuosi myöhemmin Alastair MacNeill kirjoitti MacLeanin käsikirjoitusten pohjalta kuusi romaania ja kahteen niistä myös elokuvakäsikirjoituksen. 1990-luvun lopussa Hugh Miller kirjoitti vielä viimeiset kaksi romaania.

## Unacon historia
Jokaisen MacLeanin kirjoittaman hahmotelman alussa toistetaan Unacon syntyhistoria. Sen mukaan vuoden 1979 syyskuussa YK:n pääsihteeri toimi puheenjohtajana kokouksessa, jossa oli edustettuna 46 tärkeimmäksi katsottua valtiota. Kokouksessa päätettiin perustaa YK:n alainen virasto, jonka tarkoituksena olisi ehkäistä ja neutraloida kansainvälisten rikollisten ja rikollisjärjestöjen toimintaa. Unaco muodostaisi muutamista henkilöistä koostuvia iskuryhmiä, joille valitaan johtaja. Hän koordinoisi iskuryhmien operaatioita Unacon komentajan kanssa yhteistyössä muiden kansallisten turvallisuuspalveluiden kanssa.

### Henkilöhahmot
* Malcolm Philpott – Unacon komentaja ja perustaja, Uuden Englannin yliopiston entinen professori
* Mike Graham – entinen Delta Forcen upseeri ja CIA:n agentti
* Clarence Wilkins Whitlock – C. W. W., entinen eteläafrikkalainen murtovaras, kutsumanimeltään Black Spider
* Sabrina Carver – etevä jalokivivaras, Philpottin henkilökohtaisesti rekrytoima, kuten C. W. W:kin

Henkilöhahmot pysyivat nimiltään samana sekä John Dennisin että Alastair MacNeillin kirjoissa, mutta MacNeill muutti heidän taustansa. Philpottista tuli skotti ja entinen Scotland Yardin päällikkö. Grahamin CIA-tausta häivytettiin ja hänet värvättiin suoraan Delta Forcesta. Carverista tehtiin Sorbonnen yliopistosta valmistunut kielitieteilijä, joka värvättiin Unacoon FBI:n palveluksesta. Whitlockista tehtiin 44-vuotias kenialainen, joka oli kouluttautunut Englannissa ja palannut sitten kotimaansa sotilastiedustelun palvelukseen ennen värväämistään Unacoon.

## Kirjat
De Havilland Canada Sparrow

**de Havilland Canada Sparrow** (myös **Czerwiński Sparrow** ja **de Havilland Canada glider**) oli kanadalainen puurakenteinen harjoituspurjelentokone, jonka suunnitteli puolalainen lentokonesuunnittelija Wacław Czerwiński.

## Historia
Kanadan purjelentotoiminta oli toisen maailmansodan alkuvuosina varsin pienimuotoista. Pieni joukko paikallisen lentokonevalmistaja de Havilland Canadan (DHC) työntekijöitä päätti perustaa yhtiön hyväksynnällä perustaa oman purjelentokerhon. Ryhmä arveli maan asevoimien näkevän purjelentotoiminnan edistämisen hyvässä valossa. Kerhon perustamista johti sodan alla Puolasta Kanadaan muuttanut lentokonesuunnittelija Wacław Czerwiński, joka suunnitteli ulkomuistista kerhon ensimmäisen Sparrow-purjelentokoneen, joka oli klooni Czerwińskin Puolassa ennen sotaa suunnittelemasta WWS.1 Salamandra -harjoituspurjelentokoneesta. Koneen rakennepiirustukset piirrettiin DHC:n piirustuskonttorin työntekijöiden vapaa-ajalla, joskin DHC ja joukko muita yrityksiä avusti koneprojektia lahjoittamalla tarvittavia mittareita ja laskutelineen.

Sparrow’n ensilento tehtiin elo-syyskuun vaihteessa vuonna 1942. Lentoonlähtö tapahtui lentokonehinauksella, ja kone vapautettiin 420 metrissä. Sparrow saavutti kaksituntisen ensilentonsa aikana 1&nbsp;770 metrin lakikorkeuden.

## Rakenne
Sparrowin suunniteltiin Salamandran tapaan koulutuskäyttöä silmällä pitäen. Kone oli siipikonfiguraatioltaan ylätaso ja siipi oli yksisalkoinen, ja sen uloin kolmannes kapeni tasaisesti kärkeä kohti. Kärki oli muodoltaan pyöristetty. Siipi oli pinnoitettu johtoreunasta pääsalkoon vanerilla ja siitä jättöreunaan kankaalla. Kangaspinnoitteiset siivekkeet kattoivat merkittävän osan siiven tasaisesti kapenevasta osasta ja toimivat pienellä differentiaalilla. Siipi oli asennettu vaneripintaisenohjaamon takaiselle korokkeelle. Siipi oli tuettu kahdella puomilla rungon alaosaan.

Peräsin liittyi runkoon ja siipeen Salamandran tapaan kahdella puupuomilla. Vaneripintainen sivuvakain ja kangaspintainen korkeusvakain kiinnittyivät ylempään puomiin. Sivuvakaimen evä jatkui korkeusperäsimen alle aina alempaan puomiin. Korkeusperäsin oli siiven tapaan tuettu perärungon alaosaan kiinnittyvillä puomeilla, minkä lisäksi koneessa käytettiin vaijereita sivuttaisvärähtelyjen poistoon. Päälaskuteline koostui runkoon kiinnittyneestä laskeutumissuksesta ja sen päähän runkoon asennetusta pyörästä. Koneen perässä oli lisäksi oma pienempi suksensa, ja siipiin oli asennettu metallilankasilmukat, jotka suojasivat niitä laskeutumisen yhteydessä.

## Tekniset tiedot
Mikä ihminen on

**Mikä ihminen on?** on Matti Puolakan vuonna 1982 ilmestynyt kirja, jossa esitetään systemaattinen marxilaisen filosofian kritiikki. Siinä on myös Mao Zedongin filosofian kritiikin kautta etsitty syitä Kiinan kulttuuri­vallan­kumouksen – ja samalla kaikkien sosialismin muotojen – epäonnistumiseen. 

Kirja ei ilmestyessään juurikaan herättänyt kiinnostusta. Tiedonantaja julkaisi siitä arvion, jossa todettiin: 

”Vaikka kaikki muut maolaisuuden teesit heittävätkin kuperkeikkojaan Puolakan kirjassa, on sentään yksi asia, joka on jäänyt ennalleen: kielteinen suhtautuminen Neuvostoliittoon, kommunisteihin ja marxismi-leninismiin. Neuvostoliitossa valta on muka ’uuden porvariston’ käsissä, kommunististen puolueiden strategia ja taktiikka on väärä ja marxismi-leninismiä on radikaalisti ’uudistettava’.” 



## Lähteet

## Aiheesta muualla
* Heli Santavuori: Marxilaisen filosofian systemaattinen kritiikki. Puolakkalaisuuden ”esihistoriaa”, Uusi historia ry, 18.2.2019
Lena Sisula-Tulokas

**Lena Margareta Valentina Sisula-Tulokas** (o.s. *Sisula*; s. 15. marraskuuta 1945 Helsinki) on suomalainen oikeustieteen tohtori ja Helsingin yliopiston siviilioikeuden emeritaprofessori.

Sisula kirjoitti ylioppilaaksi vuonna 1964 (Laurellska skola). Hän valmistui Helsingin yliopistosta oikeustieteen kandidaatiksi 196x ja lisensiaatiksi 1971. Oikeustieteen tohtoriksi Sisula-Tulokas valmistui 1985. Hänen ruotsinkielinen väitöskirjansa (1985) käsitteli matkustajaliikenteen viivästymiskorvauksia ja oli otsikoitu *Dröjsmålsskador vid passagerartransport*. Hän on ollut Helsingin yliopiston dosentti (1987–1998) ja Svenska handelshögskolanin dosentti (1993–). 
 
Sisula-Tulokas työskenteli Helsingin yliopiston assistenttina ja yliassistenttina (xx–1987), Åbo Akademin merioikeuden apulaisprofessorina (1987–1998), Svenska handelshögskolanin tilapäisenä kauppaoikeuden professorina (1990–1995), ja tilapäisenä professorina (1992), virkaatekevänä kauppaoikeuden professorina Helsingin kauppakorkeakoulussa (1997). Sivutoimenaan hän on toiminut Vakuutuslautakunnan puheenjohtajana (1997–). Hän oli vieraileva professori Firenzen yliopistossa Italiassa (1999) ja Paul Cezannen yliopistossa Ranskassa (Université Paul Cézanne Aix-Marseille III, 2005). 

Sisula-Tulokas on ollut Suomen Tiedeseuran jäsen vuodesta 1999 ja Suomalaisen tiedeakatemian jäsen vuodesta 2001.

Sisula-Tulokas on ollut vuodesta 1980 naimisissa oikeustieteen tohtori, oikeusneuvos Mikko Tulokkaan kanssa. 

## Teoksia
*  
*  Teos ruotsiksi:  
*  
* *Felpåföljden prisavdrag* 1990. 
* *Transporträttens grunder* 1992. 
* *Hinnanalennus* 1992. 
* *Kuljetusoikeuden perusteet* 1994, 2003, 2007. 
* *Sveda, värk och annat ledande* 1995.
* *Ulkomaankauppaoikeus* (toim) 1998. 
* *Contract and tort law: twenty cases from the Finnish supreme court (toim) 2001. 
* *Kuluttajien vakuutustoimisto & vakuutuslautakunta 30 vuotta, 35 v* (toim) 2001, 2006. 
* *Art inom skadestånds-, köp o transporträtten o Europeisk civilrätt*.
* 
*  Julkaistu ruotsiksi nimellä *Internationella köplagen'' (2013). 

## Lähteet
Franciska Sundholm

**Franciska Sundholm** (o.s. **Diehl**; s. 16. lokakuuta 1937 Helsinki) on suomalainen kemisti, filosofian tohtori ja Helsingin yliopiston polymeerikemian emeritaprofessori. Hän on ollut eläkkeellä vuodesta 2000. Häntä on luonnehdittu intohimoiseksi kemian tutkijaksi.

Diehl kirjoitti ylioppilaaksi 1955 Töölön ruotsinkielisestä yhteiskoulusta (Tölö svenska samskola). Hän opiskeli Helsingin yliopistossa, josta hän valmistui filosofian kandidaatiksi 1960, lisensiaatiksi 1965 ja tohtoriksi 1970. Hänen englanninkielinen väitöskirjansa (1969) oli otsikoitu *EPR studies of compounds related to lignin. 5, The cation radical of coniferyl alcohol*. Hän oli Helsingin yliopiston dosentti vuosina 1971–1988 ja Teknillisen korkeakoulun dosentti 1974–1998.

Hän työskenteli Helsingin yliopistossa assistenttina (1959–1969) ja virkaatekevänä apulaisprofessorina (1971–1979). Tästä ajasta hän oli Jyväskylän yliopiston professorin viransijaisena (1973) ja Teknillisen korkeakoulun professorin viransijaisena (1974), Helsingin yliopiston amanuenssina ja virkaatekevänä professorina (1976–1987). Vuosina 1988-2000 hän oli polymeerikemian professori. Hän työskenteli myös ulkomailla: tutkijana Britanniassa Southamptonin yliopistossa (1970 ja 1982), Ranskassa (ydintutkimuskeskus CEN Grenoble, 1975) ja Neuvostoliitossa Moskovassa (Chemical Physics Moscow, 1976).

Sundholm on toiminut monissa valtiollisten elinten asiantuntija- ja luottamustehtävissä. Hänen tieteellinen tuotantonsa käsittää noin 250 (toisen lähteen mukaan lähes 300) julkaisua orgaanisen kemian, fysikaalinen kemian, polymeerikemian tai genealogian alalta.

Sundholm on ollut Suomen Tiedeseuran jäsen vuodesta 1988.
 
Franciska Sundholmin puoliso (1960–) on fysikaalisen kemian professori Göran Sundholm.

## Lähteet

## Aiheesta muualla
* Sundholmista on artikkeli *Kuka kukin on 2003* -teoksessa.
Iivari Koivisto

**Kaarlo Iivari Koivisto** (19. maaliskuuta 1894 Kurikka – 19. joulukuuta 1946 Ilmajoki) oli suomalainen pankinjohtaja, joka oli yksi Lapuan liikkeen johtohahmoista. 

Maanviljelijäperheeseen syntynyt Koivisto toimi Suomen sisällissodassa Isonkyrön suojeluskunnan päällikkönä. 1920-luvulla hän oli Isossakyrössä pankinjohtajana, kunnes muutti Ilmajoelle Kansallis-Osake-Pankin konttorinjohtajaksi vuonna 1926. Huhtikuussa 1930 Koivisto valittiin Lapualla pidetyssä kokouksessa kommunisminvastaisen kansanliikkeen johtoon yhdessä Vihtori Kosolan ja Vihtori Herttuan kanssa, mitä pidetään myös Lapuan liikkeen syntyhetkenä. Vuosina 1931–1932 hän oli *[[Lapuan päiväkäsky]]* -lehden päätoimittaja yhdessä Kustaa Latvalan kanssa. 

Helmi–maaliskuussa 1932 Koivisto oli yksi Mäntsälän kapinan pääorganisoijista. Vallankaappausyrityksen epäonnistuttua hän oli vangittuna lokakuuhun saakka, ja marraskuussa 1932 Koivisto sai Turun hovioikeudelta vapauttavan tuomion, kun hänen syytteitään ei pystytty näyttämään toteen. Koivisto oli myös syytteessä kesällä 1931 tehdyistä porilaisten kommunistien kyydityksistä, sekä sisäasainministerin halventamisesta syyskuussa 1931 Lapuan työväentalon ovien kiinninaulaamisen yhteydessä pitämästään puheesta. Jälkimmäisen syytteen nostamisessa sovellettiin Lapuan liikkeen itse aikaansaamia kommunistilakeja.

Lapuan liikkeen lakkauttamisen jälkeen Koivisto oli mukana järjestön seuraajaksi perustetun Isänmaallisen Kansanliikkeen toiminnassa.

## Lähteet
Paul Danielsson

**Paul Berndt Danielsson** (21. lokakuuta 1891 Turku – 22. helmikuuta 1980 Helsinki) oli suomalainen pappi ja opettaja.

Danielsson kirjoitti ylioppilaaksi vuonna 1909 ja opiskeli Helsingin yliopistossa. Hänet vihittiin papiksi 1912, jonka jälkeen Danielsson täydensi opintojaan Tübingenin yliopistossa vuonna 1914. Hän työskenteli Suomen Nuorten Kristillisen Liiton matkasihteerinä 1915–1917, Inkoon kappalaisena 1917–1925, Purmon kirkkoherrana 1925–1935 sekä Turun klassillisen lyseon uskonnon ja filosofian lehtorina 1936–1956.

Danielsson kuului Inkoon suojeluskuntaan ja toimi sisällissodan jälkeen Tammisaaren vankileirin kasvatusosaston johtajana. Vuodet 1926–1932 hän oli Vaasan suojeluskuntapiirin kenttäpappina Danielson oli myös Inkoon kunnanvaltuuston jäsen 1920–1925 ja Purmon kunnanvaltuuston jäsen 1926–1932.

1930-luvulla Danielsson vaikutti äärioikeistolaisessa Lapuan liikkeessä. Hän oli sen ruotsinkielisiä johtohahmoja, ja piti järjestön suomenruotsalaisille kannattajille suunnatun puheen heinäkuussa 1930 järjestetyllä talonpoikaismarssilla.

Paul Danielssonin poika oli kemisti Ingvar Danielsson.

## Teokset
*
*
*
*

## Lähteet